诗词.柳恽《捣衣诗》行役滞风波，游人淹不归。 亭皋木叶下，陇首秋云飞。 寒园夕鸟集，思牖革虫悲。 嗟矣当春服，安见御冬衣杜甫《捣衣》亦知戍不返，秋至拭清砧。已近苦寒月，况经长别心。宁辞捣熨倦，一寄塞垣深。用尽闺中力，君听空外音。李白《捣衣篇》闺里佳人年十馀，颦蛾对影恨离居。忽逢江上春归燕， 衔得云中尺素书。玉手开缄长叹息，狂夫犹戍交河北。 万里交河水北流，愿为双燕泛中洲。君边云拥青丝骑， 妾处苔生红粉楼。楼上春风日将歇，谁能揽镜看愁发。 晓吹员管随落花，夜捣戎衣向明月。